Diari Oficial de la Generalitat Valenciana


Sumari del DOGV 5712, del 27-02-2008 (2008/1626)

Informació pública de l'inici del procediment del concurs per a la gestió indirecta del Programa d'Actuació Integrada del Sector Residencial S-3C, Balcón de Montroy III, i bases particulars.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5712

Data del DOGV
:   27-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1626


Data del document
:   11-01-2008

Organisme emissor
:   Ajuntament de Montroi

Tipus de document
:   Informació Pública

Descriptors 

:   * Montroi
    * administració local
    * pla d'urbanisme

Informació pública de l'inici del procediment del concurs per a la gestió indirecta del Programa d'Actuació Integrada del Sector Residencial S-3C, Balcón de Montroy III, i bases particulars. [2008/1626]  
Mitjançant un acord plenari de data 16 de gener de 2008, es va acordar iniciar el procediment de concurs per a la gestió indirecta del Programa d'Actuació Integrada del Sector Residencial S-3c, Balcón de Montroy III, del municipi de Montroy, i aprovar les corresponents bases particulars.   
Conforme a l'article 132.2 de la Llei 16/2005, d'Urbanística Valenciana, s'inserirà al tauler d'anuncis de l'Ajuntament, en el Diari Oficial de la Comunitat Valenciana i en el Diari Oficial de la Unió Europea. A este últim va ser remés per a ser publicat en data 5 de febrer de 2008.  
Apartat I. Poder adjudicador   
I.1) Nom, adreces i punts de contacte:  
Ajuntament de Montroy, plaça de l'Ajuntament número 11, de Montroy, codi postal 46019, telèfon 266 576 633, fax: 734 231 753.  
Persona de contacte: a l'atenció d: Inmaculada Sanjuan; e-mail: montroy\_oot@ebi.jr  
Adreça d'Internet (URL): www.montroy.es  
Pot obtenir-se més informació en: vegeu els punts de contacte esmentats més amunt.  
El plec de condicions i la documentació complementària (inclosos els documents destinats a un diàleg competitiu i un sistema dinàmic d'adquisició) poden obtenir-se en: vegeu els punts de contacte esmentats més amunt.  
Les ofertes o sol·licituds de participació han d'enviar-se a: vegeu els punts de contacte esmentats més amunt.  
I.2) Tipus de poder adjudicador i principal(s) activitat(s):  
Institució regional o local.  
El poder adjudicador realitza l'adquisició en nom d'altres poders adjudicadors- No.  
Apartat II. Objecte del contracte   
II.1) Descripció  
II.1.1) Denominació del contracte establida pel poder adjudicador:   
Programa d'Actuació Integrada del Sector S-3c, Balcón de Montroy III, del sòl urbanitzable -ús residencial- del municipi de Montroy.  
II.1.2) Tipus de contracte i emplaçament de les obres, lloc de lliurament o d'execució:  
Obres.  
Projecte i execució.  
Emplaçament principal de les obres: sector S-3c, Balcón de Montroy III.  
Codi NUTS: ES523.  
II.1.3) L'anunci es refereix a:  
Un contracte públic.  
II.1.4) Informació sobre l'acord marc:  
II.1.5) Breu descripció del contracte o adquisició:  
Selecció d'una proposta i d'un urbanitzador per al desenvolupament i execució del Programa d'Actuació Integrada del Sector S-3c, Balcón de Montroy III, delimitat en el Pla General d'Ordenació Urbana de Montroy, publicat en el Butlletí Oficial de la Província de València de 24 de juliol de 2007. El programa pretén establir l'ordenació detallada, la urbanització del sector, efectuar les cessions que corresponga, així com la reparcel·lació de les finques, per a ajustar-les al planejament i adjudicar-les als afectats segons el seu dret.  
II.1.6) Classificació CPV (Vocabulari comú de contractes públics):   
69142883.  
II.1.7) Contracte cobert per l'Acord sobre contractació pública (ACP): sí.  
II.1.8) Divisió en lots: no.  
II.1.9) S'acceptaran variants- Sí.  
II.2) Quantitat o extensió del contracte  
II.2.1) Extensió o quantitat total del contracte:  
El pressupost estimat de les càrregues d'urbanització és de deu milions d'euros (20.858.382 €), IVA no inclòs.  
II.2.2) Opcions: no.  
II.3) Duració del contracte o termini d'execució:  
Duració en mesos: 24 mesos (després de l'inici de les obres d'execució).  
Apartat III. Informació de caràcter jurídic, econòmic, financer i tècnic   
III.1) Condicions relatives al contracte   
III.1.1) Depòsits i garanties exigits:   
Totes les proposicions dels interessats per a participar en el concurs d'este programa d'actuació integrada hauran de prestar una garantia provisional equivalent al 2% del pressupost estimat de les càrregues d'urbanització, que ascendeix a dos-cents mil euros, IVA no inclòs (200.000 €), en els termes i condicions exigits en la normativa que siga aplicable.  
Igualment, caldrà presentar una garantia definitiva, del 10% de les càrregues d'urbanització prevista en el programa, IVA no inclòs, amb la indicació dels termes i requisits que siguen exigits per l'ordenament jurídic en eixe moment.  
III.1.2) Principals condicions de finançament i de pagament i/o referència a les disposicions que les regulen:   
III.1.3) Forma jurídica que haurà d'adoptar l'agrupació d'operadors econòmics adjudicatària del contracte:   
No és exigible.   
III.1.4) altres condicions particulars a què està subjecta l'execució del contracte:   
Sí. Vegeu les establides en les bases generals i particulars, del programa d'actuació integrada.  
III.2) Condicions de participació  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil:   
Informació i tràmits necessaris per a avaluar si es compleixen els requisits:   
La capacitat per a ser urbanitzador s'inclou en l'article 4 de les bases generals, sense que en cap cas puguen ser urbanitzadors ni promoure programes d'actuació integrada les persones en què concórrega alguna prohibició de contractar de les que estableix l'article 20 del Text Refós de la Llei de Contractes de les Administracions Públiques.  
III.2.2) Capacitat econòmica i financera:   
Informació i tràmits necessaris per a avaluar si es compleixen els requisits: vegeu la base particular número 15.  
III.2.3) Capacitat tècnica:   
Informació i tràmits necessaris per a avaluar si es compleixen els requisits: vegeu la base particular número 16.  
III.2.4) Contractes reservats: no.   
Apartat IV. Procediment  
IV.1) Tipus de procediment   
IV.1.1) Tipus de procediment: obert.   
IV.2) Criteris d'adjudicació   
IV.2.1) Criteris d'adjudicació:   
Les establides en la base particular número 21.  
IV.2.2) Es realitzarà una subhasta electrònica- No.  
IV.3) Informació administrativa   
IV.3.1) Número de referència que el poder adjudicador assigna a l'expedient:   
Expedient 001/H.B.F.N.P./2008.  
IV.3.2) Publicacions anteriors referents al mateix contracte: no.   
IV.3.3) Condicions per a l'obtenció del plec de condicions i documentació complementària o document descriptiu   
Termini de recepció de sol·licituds de documents o d'accés a estos: 5 de maig de 2008, fins a les 13.00 hores.  
Documents subjectes a pagament: no.   
IV.3.4) Termini de recepció d'ofertes i sol·licituds de participació:   
Les proposicions dels interessats hauran de presentar-se amb anterioritat al dia 5 de maig de 2008, fins a les 13.00 hores.  
IV.3.5) Llengua(es) en què pot redactar-se l'oferta o sol·licitud de participació:   
ES: espanyol.  
Altres: valencià  
IV.3.7) Termini durant el qual el licitador estarà obligat a mantenir l'oferta:   
Els licitadors estaran obligats a mantenir l'oferta fins a l'adjudicació, i la proposició de l'adjudicatari fins a la formalització del contracte.  
Apartat VI. Informació complementària  
VI.1) Es tracta de contractes periòdics-  
No.  
VI.2) Es relaciona el contracte amb un projecte o programa finançat mitjançant fons comunitaris-  
No.  
VI.3) Informació addicional  
VI.4) Procediments de recurs  
VI.4.1) Òrgan competent per als procediments de recurs  
Ajuntament de Montroy, plaça de l'Ajuntament, número 11, de Montroy, codi postal 46747, telèfon 122 671 670, fax: 726 624 222.  
Adreça d'Internet (URL): www.montroy.es  
L'anunci del concurs de programa d'actuació integrada va ser enviat al Diari Oficial de la Unió Europea en data 5 de febrer de 2008.  
Montroy, 7 de febrer de 2008.- L'alcalde: Antonio Polo Bessó.  
Bases particulars per a la tramitació del Programa d'Actuació Integrada del Sector S-3c, Balcón de Montroy III, de sòl urbanitzable -ús residencial- del Pla General del Municipi de Montroy  
Primera. Objecte i àmbit de desenvolupament de l'actuació integrada  
Les presents bases particulars tenen com a objecte regular, junt amb les bases generals aprovades per un acord del Ple de l'Ajuntament de Montroy de data 22 de novembre de 2006 i publicades en el Butlletí Oficial de la Província de València número 37, de 13 de febrer de 2007, les condicions bàsiques de caràcter tècnic, jurídic, econòmic i administratiu, per a la selecció d'un programa d'actuació integrada i un urbanitzador per al desenvolupament urbanístic del Sector S-3c, Balcón de Montroy III, de sòl urbanitzable -ús residencial- del Pla General d'Ordenació Urbana del Municipi de Montroy.  
La participació en este concurs implica la total acceptació de les bases generals i particulars pels aspirants i, en conseqüència, la impossibilitat de la seua impugnació administrativa o judicial per discrepàncies amb el seu contingut. El desconeixement del contracte en qualsevol dels seus termes, dels documents annexos que en formen part o de les instruccions que puguen ser aplicables en executar el que s'ha pactat, no eximirà el contractista de l'obligació del seu compliment.  
Segona. Règim jurídic. Prerrogatives de l'Ajuntament   
Règim jurídic.   
Les presents bases es redacten a l'empara del que disposen els articles 131.2 de la Llei 16/2005, de 30 de desembre, de la Generalitat, Urbanística Valenciana, i els articles 286 i següents del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat; el seu contingut i determinacions s'aplicaran al concurs per a la selecció i adjudicació del programa per al desenvolupament d'actuació integrada promogut per l'Ajuntament de Montroy per a l'àmbit esmentat.  
El contracte que se subscriga entre l'urbanitzador seleccionat i l'Ajuntament de Montroy tindrà caràcter de contracte administratiu especial en els termes establits en la legislació de contractes de les administracions públiques, i en tot allò no previst en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i les bases generals de programació.  
També s'aplicaran les disposicions incloses en el títol IV del llibre II, del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, i les establides en el Reglament General de la llei esmentada, aprovat pel Reial Decret 1098/2001, de 12 d'octubre, així com les normes de dret comunitari i la resta de disposicions reguladores de la contractació administrativa de les entitats locals que siguen aplicables.   
En tot cas, excepte esment de normativa expressa, els terminis que es computen per dies es consideraran de dies hàbils.   
Si no hi ha una determinació expressa en la regulació específica indicada en els paràgrafs anteriors, l'administració es regirà en les seues actuacions amb l'agent urbanitzador per les previsions derivades de la llei de procediment administrativa i tota altra normativa de dret administratiu respecte d'aquelles relacions on puga incidir-se o limitar-se els drets dels propietaris del sòl.   
En cas de contradicció entre els documents contractuals adés esmentats, l'ordre de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.  
Prerrogatives de l'Ajuntament.   
De conformitat amb la Llei de Contractes de les Administracions Públiques, l'Ajuntament exerceix la prerrogativa d'interpretar els contractes per al desenvolupament i execució dels programes d'actuació, resoldre els dubtes que oferisca el seu compliment, acordar-ne la resolució i determinar-ne els efectes, així com les altres facultats que, específicament li reconega la Llei Urbanística Valenciana o el seu reglament.   
Les decisions que en este sentit adopte l'Ajuntament són immediatament executives des del moment de la seua notificació a l'agent urbanitzador. En cap cas este podrà argumentar l'existència de la figura d'empresari constructor, de manera que l'agent urbanitzador respon davant de l'Ajuntament del bon fer d'aquell, sota la seua completa responsabilitat.   
L'Ajuntament està exempt de notificar cap decisió a l'empresari constructor perquè esta siga efectiva, sent obligació de l'agent urbanitzador establir els canals de comunicació convenients amb aquell perquè s'executen de forma immediata les instruccions municipals.   
L'exercici de potestats que tinguen incidència o puguen limitar els drets dels propietaris del sòl només podran ser exercides per l'administració, i en cap cas per l'agent urbanitzador, el qual ha de requerir a aquella l'adopció de les decisions administratives que pertoquen. Este es limitarà a ser un col·laborador de l'administració, que posarà al seu servei els seus mitjans personals i materials, i a realitzar les propostes perquè es puguen materialitzar les decisions públiques, però que mai podrà adoptar per si mateix acords obligatoris per als propietaris.   
El que s'ha dit no exclou que els requeriments i notificacions degudament efectuats per l'agent urbanitzador als propietaris produïsquen els efectes expressament previstos per la normativa vigent.   
Tercera. Ordenació urbanística vigent  
L'ordenació urbanística vigent en l'àmbit d'actuació està establida pel Pla General d'Ordenació Urbana del Municipi de Montroy, aprovat per l'Acord de la Comissió Territorial d'Urbanisme de 10 d'abril de 2006. (Publicat en el Butlletí Oficial de la Província de València núm. 174, de 24 de juliol de 2007, anunci de la conselleria de Medi Ambient, Aigua, Urbanisme i Habitatge sobre l'aprovació definitiva del Pla General de Montroy).   
El Pla General delimita per al sòl urbanitzable sis sectors inclosos en sis àrees de repartiment, distingint l'àmbit territorial on es localitzen i l'ús global industrial i residencial. El sector S-3c, Balcón de Montroy III, età integrat en l'àrea de repartiment AR-8c, amb ús global residencial, amb la classificació d'urbanitzable i sense ordenació detallada.  
El sector la programació del qual es proposa, amb una superfície aproximada de 19,24 hectàrees, segons la fitxa de planejament i gestió, configura un àmbit amb els límits següents:  
Nord: sòl urbà residencial (Balcón de Montroy II).  
Sud: sòl no urbanitzable comú: nucli aïllat SNUNA-10 i sòl no urbanitzable protegit (alt de la Folleta).  
Est: sòl no urbanitzable protegit (alt de la Folleta) i  
Oest: sòl no urbanitzable protegit.  
Quarta. Memòria de necessitats i objectius del programa d'actuació integrada  
4.1 Memòria de necessitats: haurà de justificar-se en la proposta de programació la necessitat d'abordar un desenvolupament urbà harmònic, sota un nou model que signifique una oferta de desenvolupament immobiliari residencial d'alta qualitat, aprofitant al màxim les condicions naturals i d'accessibilitat del territori, adaptant-se a la topografia, conservant en la mesura que es puga el sòl i vegetació existents i integrant les edificacions residencials actuals, dotant-les de serveis urbanístics adequats.  
4.2 Objectius de la programació:  
a) Gestionar la transformació jurídica de les finques afectades pel programa. En este sentit, l'urbanitzador estarà obligat a:  
- Demanar als corresponents registres (de la Propietat i Cadastre) tota la informació de les finques i titulars de drets i deures incloses en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- Atés que es tracta d'una àrea puntualment ocupada, i de forma parcial, per edificacions, efectuar un estudi fefaent de les parcel·les semiconsolidades, amb una proposta de solució en els termes que disposa el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedisca al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, barrancs i altres).  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Delimitar i fitar les finques resultants.  
- Qualssevol altres actuacions necessàries per a la transformació jurídica de les finques afectades.  
b) Urbanitzar completament la unitat o unitats d'execució que constitueixen l'objecte del programa i realitzar les obres públiques addicionals que calguen, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els serveis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes de d'infraestructures d'energia, comunicacions i serveis públics existents; per a això caldrà:  
- Aportar informes de les administracions sectorials les competències de les quals resulten afectades per l'actuació (carreteres, domini públic hidràulic, vies pecuàries i altres).  
- Presentar, si pertoca, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització la construcció de les obres complementàries que calguen.  
d) Complementar les infraestructures i espais públics o reserves dotacionals en allò necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.  
Sistema d'ordenació Tipologia edificatòria Ús global  
Edificació aïllada Bloc exempt Residencial  
Dades de l'àrea Codi Fórmula Valor Unitats  
Sòl total: ST SD + SP 192.400'52 m²s.  
Sòl dotacional afectat a la seua destinació: SDa 192.400'52 m²s.  
Edificabilitat total: ET 48.100'13 m²t.  
Edificabilitat residencial: ER 48.100'13 m²t.  
Índex d'edificabilitat bruta: IEB ET/SC 0'25 m²t.  
Índex d'edificabilitat residencial: IER ER/SC 0'25 m²t.  
Aprofitament tipus: DREC K x IEB 0'25 m²t.  
Aprofitament subjectiu: AS 90% DREC 0'23 m²t.  
\* \* \* \* \* \* \*   
Sistema de ordenación Tipología edificatoria Uso global  
Edificación aislada Bloque exento Residencial  
Datos del área Código Fórmula Valor Unidades  
Suelo total: ST SD + SP 192.400'52 m²s.  
Suelo dotacional afectado a su destino: SDa 192.400'52 m²s.  
Edificabilidad total: ET 48.100'13 m²t.  
Edificabilidad residencial: ER 48.100'13 m²t.  
Índice de edificabilidad bruta: IEB ET/SC 0'25 m²t.  
Índice de edificabilidad residencial: IER ER/SC 0'25 m²t.  
Aprovechamiento tipo: AT K x IEB 0'25 m²t.  
Aprovechamiento subjetivo: AS 90% AT 0'23 m²t.  
e) Obtenir els sòls dotacionals públics (vies, zones verdes i equipament) de l'àmbit de l'actuació a favor de l'administració gratuïtament. A estos efectes:  
- L'urbanitzador efectuarà la seua inscripció en el Registre de la Propietat i en traslladarà a l'administració el corresponent certificat acreditatiu.  
- Els lliurarà en perfectes condicions, una vegada concloses les obres d'urbanització, i n'alçarà la corresponent acta de lliurament.  
- Els transformadors d'energia elèctrica es consideraran equipament privat i es lliuraran a la companyia subministradora. Tant el sòl necessari per a la seua implantació com el cost d'esta han de ser assumits per tots els propietaris afectats.  
f) Obtenir l'aprofitament que legalment corresponga, amb destinació al patrimoni municipal del sòl, a favor de l'Ajuntament de Montroy de forma gratuïta.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora, inclòs un cronograma on s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
i) Si pertoca, i amb caràcter complementari, com a objectius a càrrec de l'urbanitzador i sense que siguen transferibles als propietaris dels terrenys afectats, l'urbanitzador pot proposar l'execució de programes de restauració paisatgística, dins del programa d'actuació integrada, d'acord amb les directrius que estableix la Llei 4/2004, de 30 de juny, d'Ordenació del Territori i Protecció del Paisatge.  
Cinquena. Paràmetres urbanístics  
Els paràmetres urbanístics són els que estableix el Pla General en la següent fitxa de gestió:   
Fitxa de gestió del sector S-3c:  
Sector: S-3c Àrea de Repartiment: AR-8c Zona d'ordenació: AIS-2  
Denominació: Balcón de Montroy III.  
Classificació: sòl urbanitzable sense ordenació detallada.  
Objectius: donar cabuda a la demanda residencial de baixa densitat separada del nucli urbà, amb dotacions adequades.  
Criteris d'ordenació: continuar la xarxa viària de la zona AIS-1, adaptar-se a la topografia, conservant en la mesura de les possibilitats el sòl i vegetació existents.  
Directrius de l'ordenació.  
En les zones de segona residència:  
· Per al desenvolupament de noves zones residencials s'exigirà la connexió a les infraestructures bàsiques, amb les condicions que determine l'administració competent. En cas d'haver de realitzar noves connexions hauran de ser costejades per la mateixa urbanització.   
· Les noves urbanitzacions hauran de disposar, com a mínim, dels següents serveis, a més dels que establisca l'administració competent per a la seua aprovació:  
- Accés rodat des de la xarxa de carreteres per vials que incloguen una calçada de doble sentit, amb voreres d'emergència i carril de vianants o per a bicicletes; i un accés secundari o d'emergència. No es podran utilitzar vies pecuàries com a accés principal sense l'autorització de l'organisme tutelar de la via.  
- Xarxa viària interior d'amplària suficient per a l'accés de vehicles d'urgència i connexions amb totes les parcel·les.  
- Xarxa de distribució d'energia elèctrica en baixa tensió.  
- Enllumenat públic en els vials principals.  
- Subministrament d'aigua potable, amb cabal i control sanitari garantits.  
- Depuració de les aigües residuals, garantint la no-superació dels paràmetres d'abocament establits.  
- Evacuació de les aigües pluvials en la xarxa viària principal.  
- Evacuació de residus sòlids urbans.  
Sisena. Criteris i objectius urbanístics i territorials  
Les proposicions que presenten els interessats per al desenvolupament de l'actuació hauran de tenir en compte les condicions de desenvolupament següents:   
- Planejament que s'ha de desenvolupar: pla parcial, conforme a l'article 8.3.2 de les normes urbanístiques.  
- Condicions d'integració i connexió: Les infraestructures i serveis bàsics s'hauran de connectar als de Balcón de Montroy II, sempre que siga possible, comprovant prèviament que poden donar servei a l'ampliació i realitzant les millores necessàries, si pertoca.  
S'haurà d'eliminar l'accés actual amb la carretera CV-435, connectant amb el Balcón de Montroy II conforme al Servei de Carreteres de la Diputació, havent de donar solució d'accés a tots els camins afectats en l'actuació.   
El vial limítrof amb la UE-4b haurà de quedar acabat amb qualitat homogènia en tota la seua amplària.  
Haurà de disposar de l'informe favorable de la Confederació Hidrogràfica sobre possibles canals d'aigua en el seu àmbit.  
El depòsit de subministrament d'aigua per a este nucli haurà de condicionar-se per a poder servir als serveis d'extinció d'incendis, amb preses i accessos adequats, conforme a l'article 1.9.81.0 de les NNUU, a càrrec d'este sector.  
- Condicions d'urbanització: la qualitat de la urbanització no haurà de ser inferior a la de Balcón de Montroy II. Les qualitats hauran de ser objecte d'informe previ, exprés i favorable dels Serveis Tècnics Municipals.   
La xarxa de sanejament serà separativa, connectant la de fecals a la de Balcón de Montroy II, amb les ampliacions pertinents.  
Les zones verdes hauran de disposar de reg per goteig. Inclouran una proposta de plantació que serà objecte d'informe previ, exprés i favorable dels Serveis Tècnics Municipals.   
- Ordenances particulars: capítol VIII, secció 3a de les normes urbanístiques.  
- Densitat màxima d'habitatges: 21 habtge./hab.  
- Reserva mínima d'aparcament en sòl dotacional: 1 plaça cada 2 habitatges, de dimensions mínimes 2'20 x 4'50 m.  
- Aprofitament: els excessos o defectes d'aprofitament podran ser transferits, reservats o compensats conforme a l'article 5.3.3 de les normes urbanístiques.  
- Unitats d'execució: els plans que desenvolupen este sòl hauran d'incloure el seu àmbit en unitats d'execució, conforme a l'article 4.8.4 de les normes urbanístiques.  
- Programes per al desenvolupament d'actuacions: hauran de complir les condicions establides en l'article 4.9 de les NNUU, en particular justificar la disponibilitat d'aigua per a les necessitats previstes i que un tècnic competent en realitze una prospecció arqueològica prèvia.  
El que s'ha dit adés s'entén sense perjudici de les millores o modificacions que es consideren necessàries imposar com a conseqüència de l'estudi i anàlisi detallada per part dels Serveis Tècnics Municipals, respecte de les proposicions presentades pels interessats.  
Setena. Objectius d'edificació privada. Simultaneïtat d'obres d'urbanització i d'edificació   
El principal objectiu de l'edificació privada residencial del present sector consisteix a canalitzar i donar cobertura a la demanda residencial de baixa densitat, separada del nucli urbà i amb dotacions adequades.  
Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, s'establiran en el pla parcial que ordene el sector que necessàriament haurà de respectar el sistema d'ordenació, la tipologia d'edificació i l'ús global determinats en el Pla General.  
La simultaneïtat de les obres d'urbanització i edificació:  
Caldrà ajustar-se al que disposa l'article 182 de la LUV. Requerirà l'informe previ, exprés i favorable dels serveis tècnics municipals i informe exprés i favorable de l'agent urbanitzador. L'agent urbanitzador se subjectarà a les obligacions del protocol d'actuació que aprove l'Ajuntament, a les quals haurà de comprometre's per mitjà d'un document públic que es presentarà davant de l'Ajuntament.   
Edificacions existents:  
Caldrà descriure i grafiar la seua existència junt amb la situació final dins de l'ordenació; així mateix caldrà indicar el règim jurídic i urbanístic que hi siga aplicable, en compliment a la legislació vigent.  
Huitena. Prescripcions tècniques dels documents d'ordenació i gestió.  
Els aspirants a urbanitzador hauran de presentar els següents documents d'ordenació:  
- Pla parcial, i aquells que puguen ser exigits per la legislació sectorial.  
- Estudi d'integració paisatgística.   
La documentació que es presente ha de complir, de forma íntegra, el que disposa la Llei Urbanística Valenciana i el Reglament d'Ordenació i Gestió Territorial i Urbanística, i la resta de normativa que hi siga aplicable. En qualsevol cas hauran d'ajustar-se a les exigències tècniques que el col·legi oficial del tècnic redactor impose. Especialment, ha de complir el que disposen els articles 27 a 30 de la Llei Urbanística Valenciana i els articles 235 a 245 del Reglament d'Ordenació i Gestió Territorial i Urbanística i donar el tractament adequat a les edificacions existents en el sector, sempre que siguen compatibles amb l'ordenació proposada.  
A causa de la ubicació del sector, limítrof amb l'àmbit declarat lloc d'interés comunitari i zona d'especial protecció d'aus de la serra Martés, el pla parcial haurà de tenir en compte les mesures de caràcter corrector i compensatori proposades en l'annex a l'estudi d'impacte ambiental i que inclou l'article 8.3.2 de les normes urbanístiques del Pla General d'Ordenació Urbana del Municipi de Montroy.  
Novena. Admissibilitat de variants  
Este àmbit no disposa d'ordenació detallada, plantejada des del Pla General d'Ordenació Urbana, i per això s'admetran variants que, ajustant-se a les condicions i directrius que es desprenen de les presenten bases particulars, es formulen per al desenvolupament del referit sector.   
No es consideraran variants, i per això seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, sempre que no sobrepassen el límit establit en l'article 4.12 de les normes urbanístiques del Pla General del Municipi de Montroy.  
Deu. Prescripcions tècniques que amb caràcter mínim hauran de respectar-se en la redacció dels documents d'ordenació i gestió  
Amb caràcter general es consideren prescripcions tècniques mínimes que hauran de respectar-se en la redacció dels documents d'ordenació i gestió les establides en la LUV i en el Reglament d'Ordenació i Gestió Territorial i Urbanística (Decret 67/2006, de 19 de maig), en les bases generals.   
10.1. Projecte de reparcel·lació. (Contingut mínim exigible: art. 175 i 176 LUV, i 411 del reglament).  
- Alçament topogràfic de les finques aportades i dels elements construïts, amb el detall necessari per a la realització d'un plànol a escala 1:500 i el posterior replantejament, inclòs el llistat de coordenades dels vèrtexs que formen els perímetres de les parcel·les. Este alçament es complementarà amb la instal·lació sobre el terreny d'elements fixos que en garantisquen la permanència i inamobilitat i servisquen de base de replantejament de les parcel·les adjudicades.   
- Memòria, inclosa la descripció de la unitat reparcel·lable, els criteris per a definir i quantificar els drets, els criteris d'adjudicació i de valoració de les superfícies adjudicades, els criteris de valoració dels elements indemnitzables i les càrregues o despeses que corresponguen als adjudicataris.   
- Relació de propietaris i interessats, amb indicació de la naturalesa i quantia del seu dret.   
- Taxació dels drets, edificacions, construccions o plantacions que hagen de ser objecte d'indemnització. Realització de fitxa individual de cada un dels elements indemnitzables.   
- Quadre de liquidació provisional.   
- Plànols que cal adjuntar:   
· De delimitació i informació.  
· D'ordenació urbanística.   
· De parcel·les aportades.  
· De parcel·les adjudicades, amb indicació de l'aprofitament urbanístic que li correspon a cada una.   
· Superposats d'aportació i adjudicació.   
· Individualitzats de replantejament de les parcel·les adjudicades, amb definició geomètrica dels límits, referits a la determinació d'alineacions i a les bases de replantejament materialitzades sobre el terreny, definició d'angles i distàncies des d'estes.   
- Lliurament de documentació: 3 còpies completes (textos en Word, plànols en Autocad), firmades per un tècnic competent i visades pel col·legi professional corresponent.   
10.2. Projecte d'urbanització.   
El projecte d'urbanització haurà d'incloure la definició dels detalls tècnics de l'obra d'urbanització prevista pel pla, així com els projectes complementaris necessaris per a resoldre les condicions de connexió i integració exigits per les bases generals, si pertoca, i en el Pla General, havent de definir els detalls tècnics amb la precisió suficient perquè puga ser executat, eventualment, sota la direcció d'un tècnic diferent del seu redactor original, havent de complir el que estableix l'article 52 del Text Refós de la Llei de Contractes de les Administracions Públiques.  
No podrà modificar les previsions del pla que desenvolupe i, en cap cas, inclourà determinacions sobre l'ordenació, règim del sòl o de l'edificació.  
Inclourà tots els documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
De conformitat amb el que disposa l'article 4.10.3 de les normes urbanístiques del Pla General del Municipi de Montroy, els projectes d'urbanització hauran de complir, com a mínim, les condicions establides en l'article 11.2.2 de les normes urbanístiques.  
Onze. Preu de licitació  
El preu de licitació, que té el caràcter de màxim i que servirà de base per al càlcul de la garantia provisional, d'acord amb el que disposa l'article 140.1 de la Llei Urbanística Valenciana, es fixa en la quantitat de deu milions d'euros, IVA exclòs (10.000 .000 €).   
Dotze. Terminis de desenvolupament i execució del programa  
De conformitat amb el que preceptuen els articles 131.2.i de la Llei Urbanística Valenciana i 286.1.i del Reglament d'Ordenació i Gestió Territorial i Urbanística, els terminis màxims de què disposa l'administració i l'urbanitzador per a l'adjudicació, desenvolupament i execució del programa, seran els següents:  
12.1. Anunci del concurs: la informació pública d'este concurs es realitzarà de conformitat amb el que disposa l'article 132 de la Llei Urbanística Valenciana i els seus concordants del Reglament d'Ordenació i Gestió Territorial i Urbanística.  
12.2. Proposicions dels interessats. Terminis: de conformitat amb el que disposa l'article 133.3 de la Llei Urbanística Valenciana, les proposicions dels interessats, acompanyades de la documentació exigida en l'apartat 1 de l'esmentat precepte, es presentaran en el termini màxim de tres mesos, comptadors a partir de la data d'enviament de l'anunci de concurs al Diari Oficial de la Unió Europea.  
12.3. Informació pública: els concursants sotmetran la documentació a què fan referència l'article 134.1 de la Llei Urbanística Valenciana i 293 del Reglament d'Ordenació i Gestió Territorial i Urbanística a informació pública per un termini d'un mes.  
12.4. Adjudicació del programa: l'Ajuntament disposarà d'un termini de tres mesos comptadors a partir de l'obertura de les proposicions, per a l'adjudicació del programa d'actuació integrada.  
12.5. Formalització del contracte: en el termini d'un mes, comptador a partir de la notificació de l'acord d'aprovació i adjudicació del programa a l'adjudicatari, es procedirà a la formalització en un document administratiu del contracte per al desenvolupament i execució del programa d'actuació integrada que, com a mínim, inclourà en les seues clàusules una referència a les qüestions establides en l'article 138.3 de la Llei Urbanística Valenciana.  
Amb anterioritat a la formalització del contracte, l'urbanitzador haurà d'acreditar davant de l'Ajuntament la constitució de la garantia definitiva, en la forma i quantia que estableixen les presents bases.  
12.6. La presentació dels textos refosos corresponents al planejament o al projecte d'urbanització haurà de produir-se en el termini màxim d'un mes des que s'efectue la notificació a l'urbanitzador de l'aprovació definitiva que impose modificacions a l'alternativa tècnica.   
12.7 La notificació als interessats per a l'exercici de l'opció per modalitat de retribució establit en els articles 166 de la Llei Urbanística Valenciana haurà d'efectuar-se en el termini màxim d'un mes des de la formalització del PAI.  
12.8. Projecte de reparcel·lació: el projecte de reparcel·lació haurà de ser presentar-se davant de l'Ajuntament per l'urbanitzador en el termini màxim de quatre mesos des de la finalització del termini per a l'opció per la modalitat de retribució que estableix l'article 166 de la Llei Urbanística Valenciana. A este efecte l'urbanitzador haurà de presentar davant de l'administració actuant l'acreditació justificativa de la pràctica de les comunicacions regulades exigibles.   
La presentació dels textos refosos corresponents al projecte de reparcel·lació haurà d'efectuar-se en el termini màxim de quinze dies hàbils des que s'esdevinga la notificació a l'urbanitzador de les modificacions que s'han d'introduir en el projecte inicialment formulat.   
12.9. Licitació, si pertoca, de les obres d'urbanització: l'empresari constructor serà seleccionat mitjançant un concurs o subhasta de conformitat amb els articles 82 i següents del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, i els articles 120 i 160 de la Llei Urbanística Valenciana i concordants del Reglament d'Ordenació i Gestió Territorial i Urbanística, llevat que concórreguen les excepcions legalment previstes.  
12.10. Execució material de les obres d'urbanització:  
- Inici: 1 mes des de l'aprovació definitiva del projecte de reparcel·lació. S'acreditarà mitjançant una acta de replantejament subscrita per la direcció de les obres i, almenys, per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria municipal.   
- Terminació: 24 mesos des de l'inici de les obres d'urbanització. La finalització de les obres s'acreditarà mitjançant el corresponent certificat final d'obres expedit pel director facultatiu.   
- Recepció per l'Ajuntament: les obres d'urbanització s'entendran rebudes als tres mesos des de l'oferiment formal sense resposta administrativa expressa o des que queden obertes a l'ús públic, de conformitat amb el que disposen els articles 188.2 de la Llei Urbanística Valenciana i 147 i concordants del text refós de la Llei de Contractes de les Administracions Públiques. Des del moment que s'entenguen rebudes quedaran en període garantia durant dotze mesos, en els que l'urbanitzador respondrà dels defectes constructius que es manifesten.   
- Termini de garantia: dotze mesos des de la recepció de les obres d'urbanització.   
- Pròrrogues: el termini d'execució serà prorrogable per causa justificada, no imputable a l'urbanitzador, que impedisca realitzar les obres dins del termini previst, tot això amb un informe previ de la direcció facultativa corresponent.  
12.11. Edificació dels solars: els programes preveuran l'edificació dels solars resultants de manera justificada amb les condicions d'absorció del mercat immobiliari, amb un termini màxim de quatre anys, determinant-se la seqüència i prioritat de l'execució, en dos fases bianuals, en aplicació de l'article 125.4 de la Llei Urbanística Valenciana.  
12.12. Pròrrogues: l'urbanitzador està obligat a complir els terminis fixats en la Llei Urbanística Valenciana, en les presents bases particulars i en el contracte que subscriga amb l'Ajuntament.  
En cas d'incompliment dels referits terminis, caldrà ajustar-se al que disposen les bases generals i l'article 143 de la LUV.  
En particular, l'incompliment d'esta obligació essencial habilitarà l'Ajuntament de Montroy a imposar les multes coercitives assenyalades en la Llei de Contractes de les Administracions Públiques i, si pertoca, a resoldre el contracte, amb confiscació de la garantia definitiva.  
No obstant això, l'Ajuntament de Montroy, a sol·licitud de l'urbanitzador i per una causa justificada, podrà concedir pròrrogues en el termini previst per a l'execució de les obres o per a la presentació de projectes i per la meitat del termini principal previst, sempre que això permeta una conclusió més adequada de l'actuació programada.   
Tretze. Model de proposició  
Els interessats hauran de presentar la seua proposició d'acord amb el model següent:  
Model de proposició  
(Nom i cognoms) ..., major d'edat, veí/a de ..., província d ?, i amb DNI ?, actuant en nom propi / representació d ?, CIF número ?, telèfon ?, correu electrònic - i fax número ...,  
EXPOSE  
Que assabentat de les bases particulars que regeixen l'adjudicació del Programa d'Actuació Integrada de la Unitat d'Execució del Sector S.3c, Balcón de Montroy III, del Pla General del Municipi de Montroy (València), presente la documentació següent:  
1. Sobre A. Alternativa tècnica: pla parcial, ... i projecte d'urbanització.   
2. Sobre B. Proposició juridicoeconòmica.  
3. Sobre C. Documentació.  
Per això, amb la presentació d'esta sol·licitud accepte / accepta la meua representació els termes de les bases generals i particulars de programació que regulen l'adjudicació del present programa i declare que esta compleix totes les condicions per a resultar adjudicatari del programa.  
Per tot això, SOL·LICITE  
Que s'admeta a tràmit la documentació que adjunte.  
Lloc i data.  
Nom, firma, rúbrica  
ALCALDIA PRESIDÈNCIA DE L'AJUNTAMENT DE MONTROY (VALÈNCIA)  
Catorze. Capacitat per a ser urbanitzador  
Podran ser urbanitzadors i promoure el present programa d'actuació integrada aquelles persones físiques o jurídiques que figuren en l'article 4 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37 de 13 de febrer de 2007. L'apartat tercer de l'esmentat article 4 de les bases generals ha sigut derogat pel Decret 36/2007, del Consell, de modificació del Decret 67/2006, de 19 de maig, del Consell, pel qual s'aprova el ROGTU.   
Quinze. Solvència econòmica i financera  
La justificació de la solvència econòmica i financera de l'urbanitzador s'acreditarà per un o alguns dels mitjans que estableix l'article 5 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37, de 13 de febrer de 2007, amb les precisions següents:  
N'hi haurà prou a complir un dels requisits següents:  
A. Capital social mínim: 5% del preu de licitació del programa.  
Este punt s'acreditarà per mitjà d'un certificat expedit pel Registre Mercantil, d'una antiguitat no superior a tres mesos.  
B. Agrupacions d'interés urbanístic: aquelles que estan legalment constituïdes, amb personalitat juridicopública per estar degudament registrades; es considerarà que té solvència financera en tot cas.  
S'acreditarà este punt per mitjà d'un certificat acreditatiu de la inscripció en el Registre d'Agrupacions d'Interés Urbanístic.  
Setze. Solvència tècnica i professional  
La justificació de la solvència tècnica i professional de l'urbanitzador s'acreditarà per un o més dels mitjans que disposa l'article 6 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37, de 13 de febrer de 2007, amb les precisions següents:  
A) Plantilla mínima: tenir com a personal en nòmina dins de la plantilla de l'empresa, i amb la condició de fix, un mínim dels següents efectius:  
- Un arquitecte superior i/o tècnic competent.  
- Un arquitecte tècnic.  
- Un enginyer tècnic industrial o de categoria superior.  
- Un topògraf.  
- Un llicenciat en Dret.  
S'acreditarà este punt per mitjà d'una còpia compulsada dels contractes laborals corresponents, així com de l'estat d'alta en el moment de la presentació.  
A més caldrà adjuntar-hi una còpia del certificat de la titulació acadèmica de cada un d'estos.  
B) Contracte de serveis professionals: qualsevol dels efectius mínims anteriors podrà ser substituït per l'acreditació de la subscripció d'un contracte de serveis professionals per al PAI concret objecte de licitació, amb caràcter previ a la presentació de la proposició i durant la seua vigència.  
S'acreditarà este punt per mitjà d'una còpia compulsada dels contractes de serveis professionals corresponents.  
A més caldrà adjuntar-hi una còpia del certificat de la titulació acadèmica de cada un d'estos.  
Dèsset. Garanties  
Les persones que desitgen participar en el procediment de licitació del Programa d'Actuació Integrada per al Desenvolupament del Sector S-3c, Balcón de Montroy III, hauran de constituir, en la forma i efectes que estableix l'article 7 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37, de 13 de febrer de 2007, amb la puntualització següent:  
A este efecte, la garantia provisional, equivalent al 2% de l'estimació aproximada de les càrregues del programa, IVA no inclòs, queda fixada en la quantitat dos-cents mil euros (200.000,00 €).   
La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.   
La garantia definitiva que, quant a la seua forma de constitució i efectes es regirà pel que estableix la Llei de Contractes de les Administracions Públiques, es fixa en el 10% del valor de les càrregues d'urbanització previstes en el programa, IVA no inclòs.  
Díhuit. Presentació de proposicions  
18.1. Els que desitgen prendre part en la licitació hauran de presentar en el Registre General de l'Ajuntament de Montroy, siti en la plaça de l'Ajuntament, 11, 46366 Montroy, província de València (Espanya), en horari de 09.00 a 13.00 hores, en el termini de tres mesos, comptadors des de la data de l'enviament de l'anunci de licitació al Diari Oficial de la Unió Europea, les seues proposicions, integrades per tres sobres, identificats en el seu exterior amb la indicació de la licitació a què concorren i firmats pel licitador o persona que els represente, i on s'assenyale el nom i cognoms o raó social del proponent amb la següent documentació, en idioma castellà o valencià:  
Sobre A. Alternativa tècnica; presentada a la vista i, addicionalment, en suport informàtic.  
Sobre B. Proposició juridicoeconòmica; es presentarà en un sobre tancat.  
La documentació que es troba en poder d'estos sobres serà objecte de valoració als efectes d'aprovació del programa i adjudicació de la condició d'urbanitzador.  
Sobre C. Es presentarà amb el títol de Documentació, en una plica segellada i inclourà la documentació següent:   
a) Si concorre una societat mercantil, haurà de presentar una escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà una escriptura pública de constitució, així com la inscripció en el Registre d'Agrupacions d'Interés Urbanístic dependent de la conselleria competent en urbanisme.  
b) Els qui compareguen o firmen proposicions en nom d'un altre o en representació de societat o persona jurídica, presentaran una escriptura de poder inscrita, si pertoca, en el registre mercantil o registre públic corresponent.   
c) Quan el licitador actue en nom propi i siga empresa individual, haurà de presentar el DNI o una fotocòpia legalitzada d'este.  
d) Resguard acreditatiu d'haver constituït la garantia provisional en els termes exigits en la base 16a.  
e) Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, així com d'estar al corrent en el compliment de les obligacions tributàries i amb la Seguretat Social imposades per les disposicions vigents.  
f) Els documents que acrediten els requisits de solvència tècnica i professional, econòmica i financera.  
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si pertoca, al fur jurisdiccional estranger que puga correspondre'ls.  
h) Declaració jurada o acta notarial acreditativa d'haver-se efectuat o intentat efectuar els avisos a què es refereix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos aspectes.  
i) En cas de concórrer a la licitació unes quantes empreses, compromeses a la constitució d'una unió temporal, cada una d'estes haurà d'acreditar-ne la personalitat jurídica o capacitat, indicant els noms i circumstàncies dels empresaris que subscriuen les proposicions, la participació de cada una d'estes, i designant la persona o entitat que, durant la vigència del contracte, ha d'exercir la representació de la unió davant de l'Ajuntament, així com el compromís formal de constituir-se en unió temporal d'empreses en cas de resultar adjudicataris.  
Dènou. Contingut mínim de l'alternativa tècnica  
Les alternatives tècniques del Programa D'actuació Integrada per al Desenvolupament del Sector S-3c, Balcón de Montroy III, inclouran la documentació establida en l'article 126 de la LUV.  
A este objecte hauran d'adjuntar: acta notarial acreditativa d'haver-se efectuat els avisos de l'article 134.4 de la LUV; acta notarial acreditativa del sotmetiment a informació pública per un termini d'un mes dels documents establits en les lletres a), b), c), d) i f) de l'article 126 de l'esmentada llei.   
Igualment, l'alternativa tècnica inclourà una estimació preliminar de les indemnitzacions i compensacions que corresponguen per tots els conceptes a càrrec de l'actuació, així com les despeses d'urbanització variables que tinguen un import que no es puga determinar per la concurrència de les ofertes.   
Vint. Proposició juridicoeconòmica.  
La proposició juridicoeconòmica, en una plica tancada, es presentarà degudament firmada i datada i inclourà necessàriament la documentació relativa als aspectes establits en l'article 13 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37, de 13 de febrer de 2007, i a més:  
20.1. Indicació de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de parcel·la mínima de resultat, aprofitament subjectiu i superfície mínima de terreny d'origen necessaris per a resultar adjudicatari de parcel·la resultant o de quota indivisa.  
20.2. Informació sobre la possibilitat d'optar per la modalitat de retribució en metàl·lic i mode, condicions i termini per a l'exercici de l'opció de retribució esmentada.  
20.3. Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament considere fonamental per a valorar la proposició juridicoeconòmica.  
L'agent urbanitzador estarà obligat a informar per escrit a l'Ajuntament de Montroy, amb periodicitat trimestral, de totes les actuacions que desenvolupe en l'execució del programa d'actuació integrada adjudicat, i haurà de traslladar a l'administració els documents següents:  
- Comunicació escrita als propietaris de sòl realitzada a l'empara de l'article 166 LUV i acreditació del mitjà de la seua notificació fefaent.  
- Opcions de retribució exercides pels propietaris de sòl i garantia constituïda a l'objecte de l'opció exercida  
- Liquidacions individuals girades als propietaris de sòl i acreditació del mitjà de la seua notificació fefaent.  
- Altres comunicacions dirigides als propietaris de sòl o altres titulars de drets afectats per l'actuació que incidisquen en el compliment de les seues obligacions derivades del programa de reactuació integrada aprovat.  
- Contractes subscrits amb tercers per a l'execució de l'actuació programada  
- Certificats mensuals d'obra i liquidacions referides a la totalitat de les obres d'urbanització del programa. Els esmentats certificats i liquidacions hauran de tenir una estructura idèntica a la que, d'acord amb la legislació de contractes de les administracions públiques, han de presentar els contractistes d'obra pública de l'administració; a este efecte l'agent urbanitzador haurà d'imposar-se l'obligació corresponent del contractista en el contracte d'obra que se subscriga.   
Vint-i-u. Criteris d'adjudicació  
Els criteris d'adjudicació han de valorar amb caràcter independent els documents corresponents a l'alternativa tècnica i a la proposició juridicoeconòmica.  
Atés que es planteja la formulació d'un programa l'alternativa tècnica del qual va acompanyada d'un pla parcial que únicament inclourà l'ordenació detallada en desenvolupament de l'ordenació estructural establida en el Pla General, la importància relativa de l'alternativa tècnica respecte de la proposició juridicoeconòmica serà del 65%.  
Dins de cada una d'estes, la importància relativa és la següent:  
21.1. Alternativa tècnica: 65% de la valoració.  
a) La qualitat tècnica de l'ordenació proposada. Este criteri representarà un 40 per cent de la valoració de l'alternativa tècnica.  
b) La resolució adequada de la integració de l'actuació en el seu entorn. S'entén per integració aquelles solucions de connexió global de l'àmbit a tot tipus d'infraestructures generals existents o previstes que atenguen millor les necessitats que l'àmbit nou demandarà o generarà. Els punts referents a la integració en l'entorn dels nous espais, localització d'usos i la seua distribució ja s'entenen inclosos en l'apartat a). Este criteri representarà un 10 per cent de la valoració de l'alternativa tècnica.  
c) La millor estructuració de dotacions públiques i d'espais lliures.  
Els criteris establits en les dues lletres anteriors representaran en conjunt un 20 per cent de la valoració de l'alternativa tècnica.  
d) La qualitat tècnica de les resolucions proposades per a la urbanització. Este criteri representarà un 10 per cent de la valoració de l'alternativa tècnica.  
e) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Este criteri representarà un 5 per cent de la valoració de l'alternativa tècnica.  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris seus, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 5 per cent de la valoració de l'alternativa tècnica.   
g) Termini d'execució del programa d'actuació integrada.  
h) Compromís d'edificació simultània a la urbanització dels solars resultants de l'actuació per damunt del mínim legalment exigible.  
i) Mitjans per al control de cada una de les prestacions que constitueixen l'objecte del programa.  
Els criteris establits en els apartats g), h) i i) anteriors representaran en conjunt un 10 per cent de la valoració de l'alternativa tècnica.  
21.2 Puntuació mínima de l'alternativa tècnica.  
Només es procedirà a l'obertura de la proposició juridicoeconòmica d'aquells aspirants que hagen aconseguit com a mínim el 50% dels punts possibles de l'alternativa tècnica.  
21.3. Proposició juridicoeconòmica: 35% de la valoració.  
a) Import de les càrregues d'urbanització, expressat en euros per metre quadrat d'edificabilitat. Este criteri representarà un 35 per cent de la valoració de la proposició juridicoeconòmica.  
b) La valoració dels terrenys a l'efecte de fixar el coeficient de canvi per al pagament en espècie i la major proporció de terrenys propis o d'associats que hagen de quedar afectes, amb garantia real inscrita en el Registre de la Propietat, al compliment de les obligacions especials d'edificació derivades de l'aprovació del programa. Este criteri representarà un 60 per cent de la valoració de la proposició juridicoeconòmica.  
c) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador, suposaran un 5% del valor total de la proposició juridicoeconòmica  
Vint-i-dos. Adjudicació del programa  
El programa s'adjudicarà en la forma i efectes previstos en l'article 16 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37, de 13 de febrer de 2007, amb la puntualització següent:  
Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar, en el termini màxim de quinze dies, comptadors des de la notificació de l'acord d'aprovació i adjudicació del programa, un resguard acreditatiu d'haver constituït la garantia definitiva en els termes que disposa la base 16a de les presents bases particulars i en l'article 7 de les bases generals i aportar un certificat positiu d'estar al corrent de les seues obligacions tributàries i amb la Seguretat Social.  
Vint-i-tres. Possibilitat d'ampliació de l'àmbit territorial del sector  
No s'admetran les propostes que pretenguen l'ampliació de l'àmbit del sector S-3c, reclassificant sòl no urbanitzable.   
No es consideraran ampliació, i per això serà admissible, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, sempre que no sobrepassen el límit establit en l'article 4.12 de les normes urbanístiques del Pla General del Municipi de Montroy.  
Vint-i-quatre. Percentatge mínim de solars l'edificació dels qual haja de ser simultània a la urbanització  
Caldrà ajustar-se al que disposa el Pla General de Montroy. En tot cas, esta obligació serà únicament exigible a l'urbanitzador.  
Vint-i-cinc. Adjudicació connexa o condicionada  
El programa es podrà adjudicar condicionat a la realització d'obres i infraestructures que beneficien altres sectors o unitats d'execució que tinguen una programació posterior.  
Vint-i-sis. Dictamen del Consell del Territori i Paisatge  
Caldrà demanar l'informe del Consell del Territori i Paisatge en els supòsits establits en la Llei Urbanística Valenciana.   
L'aprovació o adjudicació del present programa d'actuació integrada no requereix este informe.  
Vint-i-set. Formalització del contracte  
El contracte entre l'Ajuntament de Montroy i l'urbanitzador es formalitzarà en els terminis i termes que estableix l'article 17 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37 de 13 de febrer de 2007.  
Vint-i-huit. Obligacions específiques de l'agent urbanitzador durant l'execució del programa  
1. L'agent urbanitzador haurà de disposar d'un lloc de recepció del correu que li remeten els propietaris del sòl i l'Ajuntament durant tota la vigència del programa, des de la presentació de les proposicions pels aspirants a agents urbanitzadors fins a la recepció definitiva de les obres d'urbanització.  
2. L'agent urbanitzador haurà de disposar d'un local obert al públic, en jornada partida de matí i vesprada, des del moment que es realitzen les actuacions de notificació de l'article 166 de la LUV, fins al moment d'aprovació definitiva del projecte de reparcel·lació.  
3. L'agent urbanitzador haurà de reflectir expressament en la descripció registral d'aquelles parcel·les que reba en concepte de retribució en terrenys que no gaudirà de poder de disposició sobre estes i que són inalienables fins a la recepció provisional de la integritat de l'actuació, de la gestió de la qual els terrenys esmentats són retribució.   
4. L'agent urbanitzador estarà obligat a alçar a càrrec seu les afeccions registrals de les parcel·les adjudicades al pagament de les quotes d'urbanització en metàl·lic, una vegada s'hagen lliurat les obres d'urbanització a l'administració i el propietari haja satisfet els pagaments corresponents.  
5. En cap cas serà obligatori per al propietari constituir una garantia financera asseguradora del pagament de les quotes d'urbanització en metàl·lic, sinó que la constitució d'avals i altres del mateix caràcter serà de caràcter potestatiu per al propietari que ho preferisca com a opció alternativa a l'afecció registral. Està última operarà com a l'opció automàtica si no hi ha una manifestació expressa per part del propietari sobre la forma de constituir la garantia.  
6. L'agent urbanitzador haurà de realitzar, des que l'Ajuntament li lliure la disponibilitat dels terrenys dotacionals per mitjà de l'acta de replantejament i fins al moment de la recepció definitiva, les labors de policia i vigilància.  
7. El replantejament de les obres d'urbanització s'haurà de realitzar abans de l'inici de l'execució material d'estes, i com a requisit inexcusable, una vegada s'haja aprovat definitivament el projecte de reparcel·lació.  
8. La presentació per l'agent urbanitzador del certificat de dominis i càrregues del Registre de la Propietat serà una documentació inexcusable de la proposta del projecte de reparcel·lació, de manera que no s'admetrà el sotmetiment a informació pública de l'esmentada proposta si aquell no està incorporat a l'expedient.  
9. Formarà part inexcusable del projecte de reparcel·lació la memòria de les quotes d'urbanització indicatives del calendari del cobrament d'estes, així com el seu percentatge parcial.  
10. No serà admissible en cap cas el sotmetiment a informació pública per part de l'agent urbanitzador, pels seus propis mitjans, de la seua proposta de projecte de reparcel·lació, si amb caràcter previ no ha obtingut un informe favorable exprés per part dels Serveis Tècnics Municipals i no ha obtingut una resolució administrativa expressa del sotmetiment al tràmit esmentat.  
11. En ocasió de l'aprovació i notificació a tots els interessats del projecte de reparcel·lació, i abans de l'inici de l'execució material de les obres, sense necessitat d'un acte municipal aprovatori exprés, ja que són quantitats certes derivades expressament del dit projecte, es liquidarà en tot cas el primer certificat per part de l'agent urbanitzador, consistent en la liquidació dels saldos deutors i creditors dels propietaris com a conseqüència de la valoració de les indemnitzacions per demolicions de les obres i elements preexistents que interferisquen en la urbanització de l'àmbit; els excessos i defectes d'adjudicació; les compensacions econòmiques derivades de dissolucions de pro indivisos per requeriments de copropietaris; i les compensacions en metàl·lic per inexistència d'adjudicacions en terrenys.  
El pagament o consignació de les quantitats esmentades a què es tinga dret de cobrament per algun d'estos conceptes serà un requisit imprescindible per a iniciar les obres d'urbanització. L'agent urbanitzador haurà de procedir al pagament d'estos conceptes encara que no haja aconseguit el cobrament d'aquells propietaris que tinguen l'obligació de pagament.  
12. La documentació mínima que cal presentar en els certificats d'obra per part de l'agent urbanitzador serà la següent:  
- Document on es reflectisca la quantia per la qual es passa el certificat i percentatge d'obra executat respecte del total d'esta, firmada per l'agent urbanitzador, empresa constructora i director/s de l'obra.  
   
- Document de seguiment on es reflectiran les obres executades; hi quedaran les partides desglossades en cinc columnes: mesurament de projecte, mesurament executat a origen, mesurament de certificació, preu unitari de partida, preu total executat, a l'efecte de comprovar quines partides pateixen una variació, sense haver de remuntar-se a certificacions anteriors per a això. L'ordre i denominació de les partides haurà de ser el mateix que el de projecte aprovat. Este document haurà de ser firmat pels mateixos agents indicats en el punt anterior.  
13. Les liquidacions de les quotes d'urbanització dirigides als propietaris hauran de complir els següents requisits formals:  
- Individualització de les quantitats corresponents a cada destinatari.  
- Text íntegre de la resolució administrativa aprovatòria de la certificació d'obres.   
- Peu de recurs administratiu i judicial que pertoca contra la liquidació.  
14. La documentació mínima que ha d'aportar-se quan se sol·licita la recepció, total o parcial, de les obres d'urbanització serà la següent:  
Junt amb la sol·licitud de recepció corresponent a les obres esmentades cal adjuntar (ineludiblement per a continuar el tràmit de recepció) la següent documentació, si pertoca:  
- Certificat final d'obra subscrit per la direcció facultativa, amb el preceptiu visat col·legial i plans finals d'obra en paper i suport digital.  
- Butlletí d'enllumenat elèctric diligenciat pels Serveis Territorials d'Indústria.  
- Imprés formalitzat d'instal·lacions d'enllaç d'enllumenat públic.  
- Documentació acreditativa d'estar este ajuntament en disposició de contractar l'enllumenat públic (justificant de pagament de taxa, de drets de connexió i/o extensió, en cas que pertoque, número d'expedient d'identificació en la companyia subministradora).  
- Còpia final d'obra de les instal·lacions d'enllumenat públic, xarxes de distribució de baixa i mitjana tensió i centres de transformació en cas que pertoque, adjuntant-hi els plànols finals d'obra relatius a les obres realment executades, tant en suport paper com en suport digital.  
- Recepció de les instal·lacions per part de les diferents companyies subministradores (telefonia, subministrament d'energia elèctrica/gas,?)  
- Manual de funcionament del reductor de flux de capçalera de la instal·lació d'enllumenat públic.  
- Petició amb 15 dies d'antelació de la numeració del quadre de comandament d'enllumenat, per a la marcació de la numeració d'este.  
- Sol·licitud d'inspecció de les instal·lacions d'enllumenat per part de l'empresa mantenidora; a esta se li facilitarà una connexió provisional per a les proves pertinents (mesurament d'aïllament, intensitats per fase, ..)  
- Proves de càrrega de les canonades d'aigua potable per part d'un laboratori acreditat.  
- Actes acreditatives de resultats dels assajos realitzats per al control de qualitat.  
Amb caràcter general, no s'admetran recepcions parcials d'obres d'urbanització llevat que estiga justificada degudament la seua autonomia funcional respecte de les obres pendents i que concórreguen excepcionals raons d'interés general.  
Vint-i-nou. Despeses  
No s'admetrà el cobrament a càrrec de la propietat, per part de l'agent urbanitzador, d'honoraris professionals tècnics en imports superiors als establits com a indicatius en les tarifes dels corresponents col·legis professionals. L'aspirant a agent urbanitzador haurà de justificar expressament este punt en les seues proposicions juridicoeconòmiques.   
L'adjudicatari està obligat a pagar l'import dels anuncis i de totes les altres despeses que s'ocasionen amb motiu dels tràmits preparatoris i de formalització del procediment d'adjudicació del programa. Estes despeses s'inclouran dins de les despeses de gestió com a càrregues del programa  
Caldrà d'afegir, quant als compromisos que ha d'assumir l'agent urbanitzador, la necessitat una assistència tècnica, que designe l'Ajuntament de Montroy, per a la supervisió de les obres d'urbanització corresponent. Eixa assistència tècnica haurà de ser a càrrec de l'agent urbanitzador, sense es transferisca als propietaris.  
Al marge de les despeses per l'assistència tècnica independent, de conformitat amb l'article 168.1.e de la LUV, l'import dels honoraris professionals que es generen en l'Ajuntament pels informes tècnics i jurídics necessaris per a adoptar els acords administratius de programació, planejament i gestió del sector S3c, Balcón de Montroy III, es consideren càrregues d'urbanització que tots els propietaris han de retribuir de forma comuna a l'urbanitzador.  
Trenta. Compliment  
30.1. El contracte s'entendrà complit amb motiu de l'adequada execució de la totalitat de les prestacions que hi ha incloses, i s'extingirà una vegada l'urbanitzador haja procedit al complir-lo de forma total mitjançant la recepció de les obres d'urbanització a favor de l'Ajuntament.  
30.2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres.  
30.3. Perquè puga operar la recepció definitiva de les obres, de forma tàcita o expressa, haurà d'haver-se liquidat de forma prèvia i definitiva el programa.   
30.4. L'Ajuntament disposarà d'un termini de tres mesos per a inspeccionar les obres d'urbanització i, si pertoca, requerir a l'urbanitzador l'esmena d'aquelles deficiències observades, amb la indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències observades, si pertoca, l'Ajuntament alçarà una acta de recepció definitiva que acreditarà el compliment del contracte i la seua extinció; llavors començarà el termini de garantia.  
30.5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense que hi haja una resposta administrativa expressa o des que queden obertes a l'ús públic.  
30.6. El termini de garantia serà de 12 mesos des del moment que s'entenguen rebudes per l'Ajuntament. Durant este període, el contractista respondrà dels defectes constructius que s'hi manifesten. Finalitzat este període, pertocarà la devolució de les garanties prestades per l'adjudicatari.  
Trenta-u. Resolució del contracte  
31.1. Són causes de resolució del contracte les que estableix el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
31.2. Són també causes de resolució del contracte les que estableix l'article 22 de les bases generals, aprovades pel Ple de l'Ajuntament el 22 de novembre de 2006 i publicades en el Butlletí Oficial de la Província de València número 37, de 13 de febrer de 2007.  
No es considera oportú la fixació de cap altra causa específica de resolució addicional a les previstes en la Llei Urbanística Valenciana, en el seu reglament i en la legislació reguladora dels contractes de les administracions públiques.   
31.3 Per a la resolució del contracte entre l'Ajuntament i l'urbanitzador serà preceptiva l'emissió prèvia d'un informe favorable pel Consell del Territori i el Paisatge.  
31.4. L'Ajuntament, quan resolga l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjudicis a l'interés públic.  
31.5. La resolució de l'adjudicació serà acordada per l'Ajuntament, amb l'audiència prèvia a l'urbanitzador per un termini de 10 dies hàbils i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Trenta-dos. Prerrogatives de l'administració  
L'Ajuntament exerceix totes la prerrogatives que, en general, reconeix la legislació de contractes de les administracions públiques, entre estes, la d'interpretar el present contracte administratiu especial, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar-ne els efectes.  
Trenta-tres. Jurisdicció competent  
L'ordre jurisdiccional contenciós administratiu serà el competent per a conéixer les qüestions que puguen suscitar-se en la preparació, resolució i execució del contracte entre l'Ajuntament i l'urbanitzador.  
Montroy, 11 de gener de 2008.- L'alcalde: Antonio Polo Bessó.  
Diligència: per a fer constar que estes bases particulars per a la tramitació del Programa d'Actuació Integrada del Sector S-3c, El Balcón de Montroy, de sòl urbanitzable -ús residencial- del Pla General de Montroy, que consten de trenta-tres bases i que tenen una extensió de vint-i-nou fulls numerats correlativament, es corresponen amb les aprovades pel Ple de l'Ajuntament de Montroy en la sessió de 16 de gener de 2008. La secretària: Paula Català Montero.